Zadeva: 843-2/2020/42

Datum: 26.10.2020

Obvestilo o zaprtju Arhiva Republike Slovenije za obiskovalce

Spoštovani obiskovalci in uporabniki Arhiva RS!

Skladno z Odlokom o začasni prepovedi ponujanja in prodajanja blaga in storitev potrošnikom v Republiki Sloveniji, ki je bil v Uradnem listu RS, št. 152/20, objavljen 23. 10., vas obveščamo, da bo Arhiv RS za obiskovalce oziroma uporabnike zaprt od 26. 10. 2020 do preklica.

Do preklica bodo za obiskovalce oz. stranke zaprte čitalnica, soba za informacije, knjižnica in glavna pisarna. Že dogovorjeni termini za obisk čitalnice so odpovedani.

Naprošamo vas, da se za pridobitev informacij ali podatkov iz arhivskega gradiva na arhiv obrnete pisno po navadni ali elektronski pošti ([ars@gov.si](mailto:ars@gov.si), [ars.citalnica@gov.si](mailto:ars.citalnica@gov.si)) oziroma v času uradnih ur po telefonu na številki (01) 241 42 00 in 01 241 42 38.

Za razumevanje se vam najlepše zahvaljujemo.

|  |  |
| --- | --- |
|  | dr. Bojan Cvelfar  direktor |